stanford-oval/wikipedia huggingface dataset:
Gaborone

| Gaborone |
| --- | --- |
 Gaborone ilmakuvassa.
 Gaborone
 Koordinaatit: 24°39′29″S, 25°54′44″E 
Valtio:  Botswana
Alue:  South-East
Pinta-ala:  
 – Kokonaispinta-ala:  169 km²
Väkiluku (2011):  231 592
 – Väestötiheys:  1370 as./km²
 – Metropolialue:  431 437
Aikavyöhyke:  UTC+2
Lempinimi::  Gabs
Infobox OKVirheellinen NIMI-arvo: 
Gaborone on Botswanan pääkaupunki. Vuonna 2010 Gaboronen asukasluku oli 231 592, ja se on maan suurin kaupunki. Kaupunki on saanut nimensä heimopäällikkö Gaboronelta, joka toi kansansa tälle paikalle vuonna 1880.
Historia

Vuonna 1890 Cecil Rhodes valitsi tämän pienen kylän siirtomaajoukkojen linnoituksen paikaksi.
Gaboronesta tehtiin Betšuanamaan protektoraatin pääkaupunki vuonna 1965. Edellinen pääkaupunki oli Mafeking. Gaboronen strateginen sijainti on hyvä, juomavesihuolto oli luotettava ja kansainväliset kulkuyhteydet olivat ylivoimaiset. Muutamassa vuodessa vanhan kylän viereen rakennettiin uuden kaupungin keskusta, jossa oli pääkaupungin modernit palvelut kuten toimistotilaa, voimalaitos, sairaala, kouluja, poliisiasema, kirkko, panimo, postikonttori, stadion ja yli tuhat taloa.
Kaupunki suunniteltiin puutarhakaupungiksi. Sen johdosta siellä on leveät jalkakäytävät ja paljon avointa tilaa. Kaupungin asemakaava mitoitti Gaboronen 20 000 asukkaan kaupungiksi. Vuonna 1964 asukkaita oli 3855.
Maantiede ja ilmasto

Gaborone sijaitsee Notwane-joen varrella Kgale- ja Oodi-kukkuloiden välissä. Etelä-Afrikan rajalle on matkaa 15 kilometriä.
Gaboronen ilmastossa on kaksi vuodenaikaa: kuuma ja kostea kesä (marraskuusta helmikuuhun) ja kuivempi, viileämpi talvi. Tammikuussa  lämpötila on 18 ja 32 asteen välillä, heinäkuussa viidestä 23:een astetta.
Kaupungin laidalla sijaitsee Gaboronen pato ja tekojärvi, jossa voi kalastaa ja harrastaa vesiurheilua ilman moottoreita. Altaassa on krokotiilejä ja bilhartsiaa, joten uimiseen suositellaan puhdistettuja uima-altaita. Padosta alavirtaan, kaupungin länsiosaan avattiin vuonna 1988 Gaboronen riistapuisto, jossa voi nähdä seeproja, sarvikuonoja, monenlaisia antilooppeja ja lintuja.
Talous

Yksi Gaboronen näkyvimmistä rakennuksista on Orapa-pilvenpiirtäjä, johon keskittyy Botswanan timanttikauppa. Rakennus on suunniteltu niin, että siellä on mahdollisimman paljon päivänvaloa, mutta ei suoraa auringonpaistetta, jotta timanttien arvioiminen luonnonvalossa onnistuu. Myös Eteläisen Afrikan Kehitysyhteisön (SADC) päämaja on Gaboronessa.
Ulkomaalaiset yritykset ovat viime vuosina investoineet Botswanaan ja Gaboroneen. Monikansallisista yrityksistä kaupungissa toimivat muun muassa Volvo, Siemens, IBM, Hyundai ja Daewoo.
Liikenne

Kaupungissa on myös maan tärkein lentoasema. Sitä parannettiin vuoden 2010 jalkapallokisojen edellä.
Vaurastumisen myötä autojen määrä on kasvanut ja ruuhkat ja onnettomuudet lisääntyneet. Myös ilmanlaatu on ongelma. Vuonna 2014 Gaborone nimettiin yhdeksi maailman kymmenestä pahimmin savusumun vaivaamasta kaupungista.
Väestö ja koulutus

Vuoden 2011 väestönlaskennassa Gaboronen väkiluku oli  231 592, ja koko pääkaupunkiseudun 431 437. Vuonna 2016 väkiluvun arvioitiin kasvaneen lähes 260 000:een.
Botswanan yliopisto toimii Gaboronessa. Se on perustettu vuonna 1982. Nykyisin yliopistossa on yli 14 000 opiskelijaa.
Kuvagalleria

Gaboronen siluettia.
Botswanan yliopisto, Taloustieteen tiedekunnan rakennus.
Botswanan parlamentti.
Prinsessa Marinan sairaala.
Ministeriörakennus.
Aiheesta muualla

Kuvia tai muita tiedostoja aiheesta Gaborone Wikimedia Commonsissa
Nähtävyyksiä (Arkistoitu – Internet Archive) SA Places (englanniksi)
Brandenburg (täsmennyssivu)

Brandenburg voi tarkoittaa seuraavia:
Brandenburg, nykyinen Saksan osavaltio
Brandenburgin vaaliruhtinaskunta, alkujaan Brandenburgin markkreivikunta, valtio Saksassa 1157–1806, Preussin kuningaskunnan edeltäjä
Brandenburgin provinssi, Preussin provinssi 1815–1945
Brandenburg an der Havel, kaupunki Saksassa, Brandenburgin osavaltiossa
Neubrandenburg, kaupunki Mecklenburg-Etu-Pommerin osavaltiossa, koillisessa Saksassa.
Alexander von Brandenburg (1838–1897), suomalainen Venäjän armeijan kenraalimajuri
Friedrich Wilhelm von Brandenburg (1792–1850), preussilainen kenraali ja Preussin pääministeri
Hubert Brandenburg (1923­–2009), saksalainen katolinen piispa
Karl von Brandenburg (1867–1899), suomalainen juristi ja Kaskisten pormestari
Nikolai von Brandenburg (1839–1903), suomalainen Venäjän armeijan kenraaliluutnantti ja museonjohtaja
Will Brandenburg (s. 1987), yhdysvaltalainen alppihiihtäjä
Brandenburg-konsertot, kuusi Johann Sebastian Bachin säveltämää orkesteriteosta
Brandenburg, Saksan laivaston ohjusfregatti
Brandenburg-luokka, Saksan laivaston ohjusfregattiluokka
Brandenburg-vaihe, viimeisimmän jääkauden huippukohta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brandenburg”, voi hakea sivunnimihaulla, laajalla sivunnimihaulla tai tekstihaulla.
Bernie Parent

Bernie Parent.
Bernard Marcel Parent (s. 3. huhtikuuta 1945 Montreal, Quebec, Kanada) on entinen jääkiekkoilija. Hän pelasi ammattimaalivahtina NHL:ssä vuosina 1965–1979 seuroinaan Boston Bruins, Philadelphia Flyers ja Toronto Maple Leafs. Kauden 1972–73 hän pelasi WHA-liigan Philadelphia Blazersissa.
Kaudella 1973–74 hän saavutti NHL-maalivahdille ennätykselliset 47 voittoa, jonka Martin Brodeur ylitti vasta 33 vuotta myöhemmin.
Parent oli taustaltaan kanadanranskalainen. Hän oli kotoisin ranskalaisvaltaisesta Quebecistä, eikä hän ei koskaan oppinut englantia tarpeeksi hyvin antaakseen haastatteluja englanniksi.
Saavutuksia ja palkintoja

WHA:n kakkostähdistössä 1973
NHL:n ykköstähdistössä 1974 ja 1975
Vezina Trophy -palkinto 1974 (paras maalivahti; jakoi palkinnon Tony Espositon kanssa vuonna 1975)
Conn Smythe Trophy -palkinto (1974, 1975)
Yanick Dupre Memorial (1979)
Hockey Hall of Fameen 1984
1998 Parent pääsi sijalle 63 The Hockey News -lehden 100 suurimman kiekkoilijan listalla
Ben Simmons

| Ben Simmons |
| --- | --- |

Henkilötiedot
Koko nimi:  Benjamin Simmons
Syntynyt: 20. heinäkuuta 1996 (ikä 28) Melbourne
Kansalaisuus:   Australia
Koripalloilija
Pelipaikka:  Pieni laitahyökkääjä
Pituus:  208 cm
Paino:  109 kg
Nyk. joukkue:  Brooklyn Nets
Sarja:  NBA
NBA-varaus:  1. varaus, 2016 Philadelphia 76ers
Pelaajaura
Yliopistojoukkueet
2015–2016:  LSU Tigers
Seurajoukkueet
2016–2021 2021–:  Philadelphia 76ers Brooklyn Nets
Maajoukkueet
2013–:   Australia
Aiheesta muualla
FIBA
Benjamin ”Ben” Simmons (s. 20. heinäkuuta 1996 Melbourne) on australialainen koripalloilija, pelipaikaltaan pelintekijä. Hän edustaa NBA-joukkue Brooklyn Netsiä.
Ura

Simmons pelasi NCAA-yliopistokoripalloa Louisianan osavaltionyliopiston joukkueessa. Hänet varattiin NBA:han ensimmäisenä vuoden 2016 varaustilaisuudessa ja hän teki sopimuksen varaajaseuransa Philadelphia 76ersin kanssa.
Simmons muutti koripallon perässä Yhdysvaltoihin 16-vuotiaana tammikuussa 2013 ja oli koko maan parhaaksi arvioitu lukiopelaaja vuonna 2015.
Simmons aloitti NBA:ssa kaudella 2017–2018, jonka päätteeksi hänet valittiin vuoden tulokkaaksi. Kaudella 2018–2019 hänet valittiin NBA:n tähdistöotteluun kaikkien aikojen ensimmäisenä australialaispelaajana.
Ura > Maajoukkueura

Simmons teki debyyttinsä Australian miesten maajoukkueessa 17-vuotiaana Uutta-Seelantia vastaan. Hän oli viimeisiä Australian vuoden 2014 MM-kisajoukkueesta pudotettuja pelaajia.
Aiheesta muualla

Kuvia tai muita tiedostoja aiheesta Ben Simmons Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ben Sherman

My Favourite Shirt: A History of Ben Sherman Style
Ben Sherman (ent. Arthur Benjamin Sugarman, 3. lokakuuta 1925 Brighton, Englanti – 1987) oli brittiläinen muotisuunnittelija ja merkittävän brittiläisen vaatetusalayhtiö Ben Sherman Companyn perustaja. Brandiin liitetään yleisesti Mod-henkisyys, huomaamaton tyylikkyys, linjakkuus ja räätälöity olemus. Myös Target / RAF The Roundel ja Union Jackia pidetään Ben Shermanin tunnusmerkkeinä.
Historiaa

Brightonissa syntynyt Sugarman muutti Yhdysvaltoihin heti toisen maailmansaodan jälkeen. Hän muutti nimensä Shermaniksi ja oppi tekstiiliteollisuutta vaimonsa isältä. Myöhemmin hän palasi Brightoniin. Ben Sherman aloitti paitojen valmistuksen 1950-luvulla pienessä tehtaassa Brightonissa, Englannissa. Merkki tuli tunnetuksi 1960-luvulla erityisesti Mod-nuorison suosimana. Näiden nuorten kautta se siirtyi myös skinheadeille.
Kysynnän kasvaessa menestyksenjanoinen Sherman laajensi toimintaansa ja perusti Ben Sherman Companyn 1963. Yhtiön tuotteiden suosio jatkoi kasvamistaan 1960-luvulla ja myyntiä kasvatettiin Eurooppaan ja Yhdysvaltoihin. 1968 Ben Sherman Company muutti Brightonista Carnaby Streetille Lontooseen. Samoihin aikoihin yhtiön kuuluisasta Oxford-kauluspaidasta tuli statussymboli. Vuonna 1969 ylikuormitetun Brightonin tehtaan ohelle perustettiin Pohjois-Irlantiin uusia tehtaita. Samana vuonna kehiteltiin myös tuotantoyksiköitä modernimmiksi. 1970-luku sujui yhtiöltä vaihtelevasti. Neljästi naimisissa ollut ja kovana juhlijana tunnettu yhtiön perustaja Ben Sherman kuoli vuonna 1987. Nykyään Ben Sherman on tunnettu tuotemerkki ja yksi Ison-Britannian suurimmista vaatetusalan yhtiöistä.
Kirjallisuutta

Paolo Hewitt & Terry Rawlings: My Favourite Shirt: A History of Ben Sherman Style. (2004).
Aiheesta muualla

Ben Sherman (UK)
Ben Sherman (USA)
Bernie Mac

| Bernie Mac> Bernard Jeffrey McCullough |
| --- | --- |
 Bernie Mac vuonna 2008.
Henkilötiedot
Koko nimi:  Bernard Jeffrey McCullough
Syntynyt: 5. lokakuuta 1957 Chicago, Illinois, Yhdysvallat
Kuollut: 9. elokuuta 2008 (50 vuotta) Chicago, Illinois, Yhdysvallat
Ammatti:  näyttelijä koomikko
Puoliso:  Rhonda McCullough  (vih. 1977; k. 2008)
Lapset:  1
Aiheesta muualla
IMDb 
Elonet
AllMovie
Bernie Mac, oikealta nimeltään Bernard Jeffrey McCullough (5. lokakuuta 1957 Chicago, Illinois, Yhdysvallat – 9. elokuuta 2008 Chicago, Illinois) oli yhdysvaltalainen näyttelijä ja koomikko.
Bernie Mac aloitti stand up -koomikkona Chicagon Cotton Clubilla noin 30-vuotiaana. Hänellä oli myös oma talkshow, Midnight Mac, joka ei kestänyt kauan. Myöhemmin Bernie Mac näytteli pienissä rooleissa elokuvissa. 2000-luvulla hän alkoi saada isompia rooleja elokuvista, esimerkiksi Ocean’s Eleven – korkeat panokset -elokuvassa. Vuonna 2001 Mac sai FOXilta oman sarjan (Bernie Mac Show), joka perustui hänen omaan elämäänsä. Hän sai kaksi Emmy-palkintoa sarjastaan. Vasta vuonna 2004 Bernie Mac sai pääosaroolin elokuvasta Mr. 3000.
Bernie Mac avioitui Rhonda McCulloughin kanssa vuonna 1977. He saivat yhden tyttären Je’Niecen vuonna 1978.
Sarkoidoosia sairastanut Bernie Mac kuoli 50-vuotiaana jouduttuaan sairaalaan keuhkokuumeen johdosta.
Aiheesta muualla

Kuvia tai muita tiedostoja aiheesta Bernie Mac Wikimedia Commonsissa
Bernie Macin muistokirjoitus Helsingin Sanomissa[vanhentunut linkki]
Bernie Mac Internet Movie Databasessa. (englanniksi)
Francesco Gavazzi

| Francesco Gavazzi |
| --- | --- |
 Francesco Gavazzi Eneco Tourilla 2009
Henkilötiedot
Syntynyt: 1. elokuuta 1984 (ikä 40)
Kansalaisuus:   Italia
Pyöräilijä
Lempinimi:  Gava
Pituus:  172 cm
Paino:  62 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2007–2011 2012–2014 2015 2016–2020  2021–2023:  Lampre Astana Team Southeast Androni Giocattoli / Androni–Sidermec EOLA-Kometa
Suurimmat voitot
 Espanjan ympäriajo, etappi 
 Tiedot päivitetty: 5. tammikuuta 2024 
Francesco Gavazzi (s. 1. elokuuta 1984 Morbegno, Sondrion maakunta, Italia) on italialainen maantiepyöräilijä. Ammattilaisuransa alkuvuodet, 2007–2011, hän edusti Lampre-ISD-tallia, 2012–2014 Astana Teamia, 2015 Southeast Pro Cycling Teamia, vuosina 2016–2020 Androni Giocattoli / Androni–Sidermecia ja viimeisinä ammattilaisvuosinaan 2021–2023 EOLA-Kometaa. Ensimmäisen ProTour-tason voittonsa hän saavutti Baskimaan ympäriajon kolmannella etapilla 2010. Espanjan ympäriajossa 2011 hän voitti Nojaan päättyneen 18. etapin kukistettuaan loppukirissä irtiottokumppaninsa Kristof Vandewallen.
Saavutuksia

Lähde: Cycling Archives, Pro Cycling Stats
Bernie Geoffrion

| Bernie Geoffrion |
| --- | --- |
 Bernie Geoffrion 1960-luvun puolenvälin tienoilla.
Henkilötiedot
Koko nimi:  Bernard Joseph André Geoffrion
Syntynyt: 14. helmikuuta 1931 Montreal, Kanada
Kuollut: 11. maaliskuuta 2006 (75 vuotta) Atlanta, Georgia, Yhdysvallat
| Stanley Cup  |
| --- | --- | --- |
|  | Montréal Canadiens | 1953  |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
Bernard Joseph André ”Boom Boom” Geoffrion (14. helmikuuta 1931 Montreal, Kanada – 11. maaliskuuta 2006 Atlanta, Georgia, Yhdysvallat) oli kanadalainen jääkiekkoilija, joka muistetaan Montreal Canadiensin huippujoukkueesta 1950-luvulta.
Geoffrion aloitti NHL-uransa Montrealissa kaudella 1950–1951, mutta ei esiintynyt vasta kuin 18 ottelussa. Seuraavalla kaudella Geoffrion teki läpimurtonsa ja voitti Calder Trophyn parhaana tulokkaana. Geoffrion sai lempinimensä ”Boom Boom” urheilutoimittaja Charlie Boirelta pelatessaan vielä juniorisarjassa hänen kovan laukauksensa takia. Geoffrionin sanotaankin keksineen lyöntilaukauksen.
Geoffrion muodosti Maurice Richardin ja Jean Béliveaun kanssa Montrealin ykkösketjun, joka johdatti joukkueen kuuteen Stanley Cupiin, joista viisi tuli perättäin vuosina 1955–1960. Calder Trophyn seuraksi Geoffrion voitti Hart Memorial Trophyn liigan arvokkaimpana pelaajana 1955 ja Art Ross Trophyn pistepörssin voittajana sekä 1955 että 1961.
Ensimmäisen kerran Bernie Geoffrion lopetti uransa 1964. Hän palasi kuitenkin kaukaloihin kahden vuoden päästä joukkueena New York Rangers, jossa pelasi kaksi kautta ennen todellista lopettamistaan. Tämän jälkeen hän siirtyi Rangersin valmentajaksi, mutta joutui jättäytymään pois vatsavaivojen takia. Vuonna 1972 Geoffrionista tuli Atlanta Flamesin ensimmäinen valmentaja. Hän nousi 1979 Montrealin valmentajaksi, mutta vatsasairaus uusiutui jo kauden puolessa välissä.
Geoffrionin vaimo Marlene on jääkiekkoilija Howie Morenzin tytär. Pariskunnan poika Dan Geoffrion pelasi myös kaksi kautta NHL:ssä. Lapsenlapsi Blake Geoffrion on pelannut NHL:ssä Nashville Predatorsin joukkueessa.
Bernie Geoffrionilla diagnosoitiin 8. maaliskuuta 2006 mahasyöpä. Leikkauksesta huolimatta Geoffrion kuoli aamulla 11. maaliskuuta – samana päivänä, jolloin Montreal Canadiens jäädytti Geoffrionin pelipaidan.
Saavutukset ja palkinnot

Calder Trophy 1952 (vuoden tulokas)
kuusi Stanley Cup -voittoa (1953, 1956, 1957, 1958, 1959, 1960)
Hart Memorial Trophy 1955 (runkosarjan arvokkain pelaaja)
Art Ross Trophy 1955, 1961 (runkosarjan pistepörssin voittaja)
Valinta Hockey Hall of Fameen (1972)
Montreal Canadiens jäädytti Geoffrionin numeron 5 11. maaliskuuta 2006
1998 sijalla 42 The Hockey News -lehden NHL-painotteisella 100 suurimman pelaajan listalla
Gigi (elokuva)

| Gigi |
| --- | --- |

Ohjaaja:  Vincente Minnelli
Käsikirjoittaja:  Alan Jay Lerner
Tuottaja:  Arthur Freed
Säveltäjä:  Frederick Loewe
Kuvaaja:  Joseph Ruttenberg Ray June
Leikkaaja:  Adrienne Fazan
Tuotantosuunnittelija:  Cecil Beaton
Pukusuunnittelija:  Cecil Beaton
Pääosat:   Leslie Caron  Maurice Chevalier  Louis Jourdan 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  1958
Kesto:  119 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gigi on vuonna 1958 ensi-iltansa saanut elokuvamusikaali. Elokuva perustuu Broadway-näytelmään, jossa Gigiä näytteli uraansa aloitteleva Audrey Hepburn. Näytelmä taas perustuu Coletten kirjoittamaan romaaniin Gigi. Elokuva oli niin arvostelu- kuin kaupallinenkin menestys ja voitti peräti yhdeksän Oscar-palkintoa ja kolme Golden Globe -palkintoa. Elokuvan ohjasi Vincente Minnelli ja pääosissa esiintyivät Leslie Caron, Maurice Chevalier ja Louis Jourdan. Leslie Caron ei laulanut elokuvassa itse, vaan hänen lauluäänenään toimi Betty Wand.
Juoni

Vuosisadan vaihteen Pariisissa Gaston Lachaille (Louis Jourdan) on rikas teollisuusmies, kuten myös hänen enonsa Honoré (Maurice Chevalier). Gaston on kuitenkin lopen kyllästynyt ylelliseen elämäänsä ja lukuisiin rakastajattariinsa. Gastonin ainoita iloja on viettää aikansa enonsa vanhan ystävän Madame Alvarezin (Hermione Gingold) sekä tämän nuoren ja huolettoman tyttärentyttären Gigin (Leslie Caron) seurassa. Gigi käy tätinsä Alician (Isabel Jeans) – jonka huhutaan olleen nuorena kuuluisa kurtisaani – luona opettelemassa etikettiä ja glamouria. Gaston päättää tutustuttaa Gigin seurapiireihin. Lopulta Gaston tajuaa rakastuneensa Gigiin ja he päätyvät naimisiin.
Elokuvan laulut

”Thank Heaven for Little Girls” – Maurice Chevalier
”It’s a Bore” Louis Jourdan – Maurice Chevalier
”The Parisians” – Leslie Caron (varjoäänenä Betty Wand)
”Gossip”
”Waltz at Maxim’s (She Is Not Thinking of Me)” – Louis Jourdan
”The Night They Invented Champagne” – Leslie Caron (varjoäänenä Betty Wand), Hermione Gingold, Louis Jourdan
”I Remember It Well” – Hermione Gingold, Maurice Chevalier
”Gaston’s Soliloquy” – Louis Jourdan
”Gigi” – Louis Jourdan
”I’m Glad I’m Not Young Anymore” – Maurice Chevalier
”Say a Prayer for Me Tonight” – Leslie Caron (varjoäänenä Betty Wand)
Palkinnot > Oscar-palkinnot

Paras elokuva
Paras ohjaus: Vincente Minnelli
Paras lavastus: E. Preston Ames, F. Keogh Gleason, Henry Grace ja William A. Horning
Paras kuvaus: Joseph Ruttenberg
Paras puvustus: Cecil Beaton
Paras leikkaus: Adrienne Fazan
Paras musiikki: André Previn
Paras laulu: Alan Jay Lerner (sanat), Frederick Loewe (musiikki) - laulusta "Gigi"
Paras sovitettu käsikirjoitus: Alan Jay Lerner
Palkinnot > Golden Globe-palkinnot

Paras elokuva - musikaali tai komedia
Paras ohjaus: Vincente Minnelli
Paras naissivuosa: Hermione Gingold
Muut tunnustukset

Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Gigin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Gigi Internet Movie Databasessa (englanniksi)
Brandon Jefferson

| Brandon Jefferson |
| --- | --- |

Henkilötiedot
Koko nimi:  Brandon Jefferson
Syntynyt: 25. marraskuuta 1991 (ikä 32)
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  175 cm
Paino:  79 kg
Nyk. joukkue:   Phoenix Hagen
Sarja:  Bundesliiga
Pelaajaura
Seurajoukkueet
2010–2014   2014-2015   2015-:   Metro State Roadrunners    KTP-Basket    Phoenix Hagen
Brandon Jefferson (s. 25. marraskuuta 1991) on yhdysvaltalainen koripalloilija, joka edustaa nykyisin saksalaista Bundesliigassa pelaavaa Phoenix Hagenia.
Jefferson pelasi vuodet 2010-2014 Yhdysvalloissa NCAA:ssa Metro State Roadrunnersissa. Kaudella 2014-2015 hän pelasi Korisliigassa KTP-Basketin joukkueessa.
Blériot-SPAD S.510

| Blériot-SPAD S> 510 |
| --- | --- |

Tyyppi:  hävittäjä
Alkuperämaa:   Ranska
Valmistaja:  Blériot-SPAD
Esitelty:  1936
Kehitetty mallista:  Blériot-SPAD S.91
Blériot-SPAD S.510 oli ranskalaisen Blériot-SPAD:n kehittämä ja valmistama kaksitasoinen yksimoottorinen hävittäjälentokone, joka perustui tehtaan aiempaan S.91-malliin.
Historia

S.510:n kehitys käynnistyi Blériot-SPAD:n aiemman S.91-mallin pohjalta, ja uusi konetyyppi suunniteltiin siten, että se täyttäisi vuonna 1926 asetetut kevyen hävittäjän vaatimukset. Koneessa oli monia ajanmukaisia piirteitä, kuten virtaviivaistetuilla muotolevyjen sisään asennetut päälaskutelineet ja kiinteä kannussuksi. Konetyypin kehityshistoria oli värikäs, eikä tyyppi pärjännyt sen kanssa kilpailleelle Dewoitine D.510 -yksitasolle. Tästä huolimatta Ranskan ilmailuministeriö saatiin taivuteltua ostamaan 60 jo hankintahetkellä vanhentunutta S.510-konetta. S.510C.1-malli tuli palveluskäyttöön vuoden 1936 alulla, ja pysyi rajoitetussa käytössä aina toisen maailmansodan alulle. Muutamien operatiivisten tehtävien jälkeen tyyppi siirrettiin toissijaisiin tehtäviin Pohjois-Afrikkaan.
Tekniset tiedot

Lähde:
Yleiset ominaisuudet
Miehistö: 1
Pituus: &&&&&&&&&&&&&&07.04600007,46 m
Kärkiväli: &&&&&&&&&&&&&&08.08400008,84 m
Korkeus: &&&&&&&&&&&&&&03.07200003,72 m
Tyhjäpaino: &&&&&&&&&&&01250.&&&&001 250 kg
Suurin lentoonlähtöpaino: &&&&&&&&&&&01830.&&&&001 830 kg
Voimalaite: &&&&&&&&&&&&&&01.&&&&001 × Hispano-Suiza 12Xbrs -V12-moottori; &&&&&&&&&&&&0515.&&&&00515 kW (&&&&&&&&&&&&0690.&&&&00690 hv)
Suoritusarvot
Suurin nopeus: &&&&&&&&&&&&0372.&&&&00372 km/h
Lentomatka: &&&&&&&&&&&&0875.&&&&00875 km
Lakikorkeus: &&&&&&&&&&010500.&&&&0010 500 m
Nousuaika: 4 min 31 s 4 000 metriin
Aseistus
2 × kiinteää eteenpäin ampuvaa 7,5 mm konekivääriä eturungon yläosassa
2 × kiinteää eteenpäin ampuvaa 7,5 mm konekivääriä alasiiven alapuolisissa gongoleissa
4 × kiinteää eteenpäin ampuvaa 7,5 mm konekivääriä ala
S.510
Baseballin Euroopan-mestaruuskilpailut 1956

Baseballin Euroopan mestaruuskilpailut 1956 pelattiin Roomassa, Italiassa 10. - 15. heinäkuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat osallistui ensimmäisen kerran turnaukseen ja voitti heti mestaruuden. Yllättäen heidän suurin voittonsa tuli ottelusta Italiaa vastaan syöttäjinä Han Urbanus (Alankomaat), joka antoi vain 5 hittiä ottelussa ja Giulio Glorioso (Italia), muiden kanssa oli huomattavasti tasaisempaa. Belgia otti hopeaa voitettuaan Italian jatkovuoroparissa. Mestaruutensa johdosta Alankomaiden joukkue edusti Eurooppaa Global World Series -turnauksessa.
Sarjataulukko

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Alankomaat | 4 | 4 | 0 | 1.000 |  | - | 13-2 | - | 3-2 |
|  Belgia | 4 | 3 | 1 | .750 | 0-1 |  | 3-210 | 14-3 | 10-2 |
|  Italia | 4 | 2 | 2 | .500 | - | - |  | - | 7-3 |
|  Espanja | 4 | 1 | 3 | .250 | 4-6 | - | 5-7 |  | - |
|  Länsi-Saksa | 4 | 0 | 4 | .000 | - | - | - | 4-5 |  |
Gigi D’Agostino

| Luigino Celestino di Agostino |
| --- | --- |
 Gigi D’Agostino Riminissä, Italiassa kesällä 2005.
Henkilötiedot
Syntynyt: 17. joulukuuta 1967 (ikä 56)  Torino, Italia
Ammatti:  DJ, musiikkituottaja, remixaaja
Muusikko
Taiteilijanimi:  Gigi D’Agostino Dottor Dag Il Folklorista Lento Violento Man
Aktiivisena:  1994–
Tyylilajit:  eurodance, house
Levy-yhtiöt:  Artista Records, ZYX Music
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Gigi D’Agostino (oikealta nimeltään Luigino Celestino di Agostino, s. 17. joulukuuta 1967 Torino, Italia) on italialainen DJ ja musiikkituottaja. Vuonna 1986 hän aloitti uransa italodisko-DJ:nä, ja julkaisi ensimmäisen miksauksensa Psychodelic. Hänen tunnetuimpiin kappaleisiinsa kuuluvat mm. cover -versio englantilaisen Nik Kershawin kappaleesta The Riddle, sekä kappaleet L'amour Toujours (I'll Fly With You) ja La Passion.
Diskografia > Albumit

A Journey into Space (1994)
Gigi D’Agostino (1996)
L'Amour Toujours (1999)
Tecno Fes Vol. 2 (2000)
L'Amour Toujours II (2004)
Disco Tanz (2005)
Some Experiments (2006)
Lento Violento... e altre storie (2007)
Lento Violento Man - La musica che pesta (2007)
Suono libero (2008)
Ieri & Oggi Mix Vol. 1 (2010)
Ieri & Oggi Mix Vol. 2 (2010)
Diskografia > EP:t

Le Voyage Estate (1996)
Gin Lemon (1997)
Tanzen (1999)
Tecno Fes EP (2000)
Underconstruction 1: Silence E.P. (2003)
Underconstruction 2: Silence Remix (2004)
Underconstruction 3: Remix (2004)
Diskografia > Kokoelmat

The Greatest Hits (1996)
Il Grande Viaggio Vol. 1 (2001)
Il programmino di Gigi D’agostino (2003)
Benessere (2004)
Laboratorio 1 (2004)
Laboratorio 2 (2005)
Laboratorio 3 (2005)